અમદાવાદમાં બંને જાહેર પરિવહન સેવા એએમટીએસ અને બીઆરટીએસ સત્તાવાળાઓની વહીવટી અણઆવડતથી પિડાય છે. એએમટીએસ જેવી સંસ્થા દિવસમાં એક કરોડની ખોટ કરે છે. પાલડી એએમટીએસ ટર્મિનસ નવેસરથી ઊભું કરવાનું હોઇ મહેંદીનવાઝ જંગ હોલની પાસે કંટ્રોલ કેબિન બનાવાઇ છે. પરંતુ આ કંટ્રોલ કેબિનને અડીને ઊભેલી શટલ રિક્ષાઅો કંટ્રોલરને દેખાતી નથી. એએમટીએસના બસ સ્ટેન્ડની સાવ નજીક શટલરિક્ષાઓ ઊભી રહે છે છતાં તંત્ર હરકતમાં આવતું નથી. આની પાછળનું મુખ્ય કારણ એએમટીએસના ડ્રાઇવર અને પોલીસવાળાની શટલ રિક્ષા શહેરમાં દોડતી હોવાનું પણ ખુદ એએમટીએસનાં વર્તુળોમાં ચર્ચાઇ રહ્યું છે.